गिबिमन्थ्रि हिमन्त बिस्व शर्माया सोरखार दानायनि उनावनो राज्योआव ड्रागसनि बेरेखा गोख्रों राहा लायो आरो गोबां ड्रागसजों लोगोसे फालांगिरिफोरखौ हमनो हायो। बेनि गेजेरावनो गिबिमन्थ्रिनि हिट लिष्टाव थानाय ड्रागस फालांगिरिखौ दिनै बशिष्ठ पुलिसआ हमनो हायो। पुलिसनि आखाइआव हमजायो मष्ट वान्टेड ड्रागस फालांगिरि मिथिंगा बसुमतारीआ। बशिष्ठ पुलिसआ मिरु जोबथेसालिनि साखाथिआव नायबिजिरनानै मष्ट वान्टेड ड्रागस फालांगिरि मिथिंगा बसुमतारीखौ हमना मोनो। पुलिसआ बिनिफ्राय गोबां बिबांनि ड्रागस कन्टेइनार बोखांनो हानायजों लोगोसे 10 रोजा रां आरो गंसे AS01EJ8735 नंनि गारि बोखांनो हायो। फोरमायनाय बादिब्ला, सिगाङावबो गोबां खेब हमजादोंमोन मष्ट वान्टेड ड्रागस फालांगिरि मिथिंगा बसुमतारीआ। ड्रागस फालांगिरिआ पुलिसनि सोंथिआव बुङो दि, कटाबारी, लखरा, नेपाली मन्दिराव दासिमबो ड्रागस मोननाय जायो होनना। जामाल मुंनि सासे ड्रागस फालांगिरिनि दैदेननायाव सोलिगासिनो बे फालांगिआ।